Ray William Johnson
Ray William Johnson (talaffuzi: Rey Uilyam Jonson; taxallusi — RWJ; t. 14-avgust, 1981) amerikalik video blogger, produser va aktyor boʻlib, YouTube'dagi virus videolarni izohlovchi Equals Three (=3) seriali orqali tanilgan. Equals Threeda koʻrsatilgan aksar videolar shuhrati ortishi kuzatilgan. 2011-yil fevralida eng koʻp qaralgan yigirma videoning oltitasi Johnson'ga tegishli edi. 2012-yil sentyabriga kelib, Johnson videolariga qarashlar soni 2 milliarddan oshib ketdi. 2013-yil dekabrida RayWilliamJohnson YouTube kanali obunachilari soni 10,6 million, qarashlar soni esa 2,6 milliardga yetdi. 2013-yil 30-dekabrida Johnson Facebook sahifasida 2014-yilda boshqa ishlar bilan band boʻlishini rejalashtirayotgani tufayli Equals Three serialini yopmoqchi ekanini eʼlon qildi.